5 IUNIE 2015
LA ZECE SĂPTĂMÂNI DE LA ELIBERAREA LUI DENISE
Urgențe.
Avem o spargere pe strada North Terracina, în Dublin.
Sunt acolo chiar acum.
DUBLIN, CALIFORNIA LA 65 KM DE VALLEJO
Mă ascund în baie acum.
Soțul meu se luptă cu ei.
O au pe fiica noastră.
Ascultați! Vorbiți cu mine! Câți oameni?
Nu ne dăm seama din cauza întunericului. Au îndreptat un laser spre noi.
Ne-au pus să ne întoarcem. Eram în pat.
Bine.
Mă sună soțul meu.
A fugit deja!
A fugit.
SGT. CHRIS SHEPARD POLIȚIA DUBLIN
Ajung la fața locului și știu, după apelul la 911,
că există o familie care locuiește aici.
A avut loc un jaf prin efracție.
Soțul e plin de sânge și ține o cârpă la față.
Mi-a spus că fiica e în siguranță,
iar suspectul a fugit pe ușa din spate.
În timp ce căutam prin spate,
am găsit brățări autoblocante și bandă adezivă.
Și am avut grijă să strângem probele.
Știm că suspectul poartă negru
și e posibil să fi sărit peste gard.
Câinele începe să adulmece aici, pe potecă,
dar e o porțiune mare de câmp, așa că îi va fi greu să găsească ceva.
Cine e suspectul? De ce e aici? De ce a ales casa asta?
Ce voia în casa asta?
FAMILIE
Apoi, fata vine la mine.
Mi-a spus: „Pe tejghea e un telefon.
Cred că l-a uitat.”
COȘMARUL AMERICAN
PARTEA A TREIA
CEILALȚI
POLIȚIA DUBLIN
Când găsim abonatul numărului de telefon,
o femeie răspunde la telefon.
Și o întreb dacă știe al cui e numărul de telefon.
Iar ea a spus: „Știu. E numărul fiului meu.”
Și ea i-a dat numele…
NUME: MATTHEW MULLER
Matthew Muller.
E fost pușcaș marin.
Absolvent de Drept la Harvard.
Am găsit niște rapoarte anterioare
în care a fost suspect în agresiuni sexuale și tentative de viol.
Asta mă face să cred că, în incidentul din Dublin,
intenția lui era să lege părinții în casă
și să le violeze fiica de 22 de ani.
Îi spunem mamei lui ceva inocent.
„Vrem să-i dăm înapoi telefonul. Știți unde e?”
Ea a spus: „Da, e la cabana mea din South Lake Tahoe.”
South Lake Tahoe e un loc de vacanță,
care se află la 220 km nord de noi.
Nu putem fi siguri că e încă acolo.
Trebuie să ajungem acolo înainte să afle că venim
și să aibă șansa să fugă.
M-a sunat sergentul meu și mi-a zis
că mergem în South Lake Tahoe să facem o arestare,
legat de o spargere de locuințe din Dublin.
Vrei să ni te alături?
Urma să fie primul meu caz ca detectiv.
I-am zis. „Da, sigur. Contați pe mine!”
E următoarea.
Mă gândeam:
„Ce se va întâmpla?
Ambuscade, baricade. Are arme?”
Nu vrem să facem zgomot. Vrem să fim silențioși.
Să fim siguri că-l luăm prin surprindere.
- Mandat de percheziție! - Avem mandat de percheziție!
Am o ușă deschisă pe stânga. Mandat de percheziție!
Așteaptă!
- Liber! - Liber!
Ies prin spate. Mă uit în spate. Sunt în spate.
Și apoi…
Întoarce-te naibii!
Ne întoarcem înăuntru!
Îl văd pe Muller încătușat.
Era foarte tăcut, calm. Nicio emoții.
I-am zis că îi voi face o poză.
Părea destul de normal.
Ca un bărbat alb american obișnuit.
Am intrat înapoi în casă.
Era o harababură.
Mirosea a…
Care ar fi un cuvânt bun? Învechit.
În timpul percheziției,
găsim lucruri care îl leagă de infracțiunea noastră.
Găsim benzi autoblocante și bandă adezivă.
Așa cum a lăsat la casa din Dublin.
Arme de jucărie vopsite.
Una are un laser atașat de el.
În Dublin, a trezit victimele cu un laser pe față.
Așa că toate astea încep să se pună cap la cap.
În timp ce stăteam în casa asta…
am observat că ferestrele erau acoperite.
Simțeam că se ascunde și altceva.
Dormitorul era foarte murdar.
Am avut senzația că s-a mai întâmplat ceva aici.
În baie, găsim o sticlă de NyQuil, o seringă.
Instinctul îți spune:
„E ciudat și nu e în regulă.”
Apoi găsim un vehicul furat.
E un Mustang alb.
Cu permisul lui Matthew Muller înăuntru.
GPS-ul e activat și are adrese diferite.
LAS VEGAS, NEVADA NEWBERRY SPRINGS, CALIFORNIA
De ce conducea în locuri diferite? Și cu cine era?
În portbagaj,
văd ce pare a fi un trunchi,
îmbrăcat în negru.
E o păpușă gonflabilă.
Făcută să pară…
că vrea ca cineva să o confunde cu o ființă umană.
Nu știu la ce folosește asta,
dar e ciudat.
Apoi găsim cureaua de nailon.
În buzunar e o pereche de ochelari de înot,
iar lentilele sunt acoperite.
Când îi scot, văd o singură șuviță de păr blond.
Dumnezeule!
Al cui e părul?
Nu cred că l-a oferit cineva de bună voie.
E în viață persoana? E moartă?
Trebuie să aflăm cui îi aparține.
În iunie 2015…
mă simțeam pierdută.
Mi-era frică, fiindcă răpitorii erau încă acolo.
Încă eram îngrijorați dacă vom fi sau nu
acuzați de comiterea unei farse.
Eu și Denise stăteam acasă la părinți sau la prieteni…
Ne simțeam fugari, de parcă eram pe fugă.
BECKY EȘTI DISTRUSĂ
Mi-am deschis Facebook-ul
și am fost copleșită de comentarii răutăcioase.
EȘTI O GLUMĂ ȘI SPER SĂ PLĂTEȘTI PENTRU CE AI FĂCUT
Și să le citesc…
AR TREBUI SĂ TE UCIDĂ CINEVA
mi-a provocat disconfort.
Adică…
a fost atât de jignitor.
Oamenii credeau că sunt genul de persoană
care mi-ar face familia să treacă prin asta.
Că sunt în stare să creez o minciună uriașă și elaborată,
din cine știe ce motive.
A fost zdrobitor.
Nu puteam lucra.
Prea traumatizat ca să lucrez. Nu știam dacă ne lasă să ne întoarcem
dacă vrem, pentru că noi eram escrocii.
SAU CHIAR S-A ÎNTÂMPLAT?
FĂRĂ DOVADĂ O FARSĂ
CHIAR S-A ÎNTÂMPLAT?
FATA DISPĂRUTĂ
Avocații noștri lucrează neîncetat
să convingă poliția și FBI-ul să-i caute pe răpitori.
Dar au trecut lunile
și singurul lucru pe care-l fac e să ne suspecteze pe noi.
Apoi, aproape din greșeală, aflăm că agentul principal, David Sesma…
- El e David Sesma. - Bună! Sunt de la FBI.
…a avut o relație cu Andrea,
care a fost ținta vizată a întregii chestiuni.
ANDREA FOSTA LOGODNICĂ A LUI AARON
Nu ar trebui ca Sesma să se ocupe de acest caz.
Era un conflict de interese clar, neechivoc, alb-negru.
Așa că am scris la biroul inspectorului general,
să explic situația.
Răspunsul a fost:
„Autoritățile au găsit comportamentul său ca fiind «neproblematic».”
De asta nu se desfășoară ancheta?
De asta sunt ignorate probele?
Nu mai e paranoia. Acum pare personal.
Suntem doar doi oameni care se luptă cu FBI-ului.
Între timp, ce facem?
Trăim în spatele ușilor închise,
tot restul vieții?
Nu suntem în siguranță nicăieri.
POLIȚIA ORAȘULUI DUBLIN CALIFORNIA
Când ne întoarcem la secție,
mă întreb cum și de unde să încep căutarea unei victime blonde.
Matthew Muller a apărut în mai multe incidente
care au avut loc în California de Nord.
MULLER, MATTHEW, TENTATIVĂ DE AGRESIUNE SEXUALĂ
Prima dată a fost în 2009.
S-a întâmplat la 65 km de Dublin, în Palo Alto.
Sun la Poliția Palo Alto,
îi explic detectivului că Matthew Muller e arestat.
Mă oprește și îmi spune:
„Am o poză pe birou și mă holbez la el din 2009.
A fost persoană de interes în cazul nostru de agresiune sexuală,
dar n-am putut dovedi că a fost el.”
Poliția Palo Alto are un caz de intrare prin efracție atât de groaznic,
încât localnicii se tem să doarmă noaptea.
A imobilizat-o fizic, a legat-o la ochi.
La aproximativ 3:30 dimineața,
o femeie de 32 de ani a fost trezită de un bărbat îmbrăcat în haine negre.
IMOBILIZATĂ
A legat-o, a obligat-o să bea NyQuil,
i-a pus bandă chirurgicală pe ochi și i-a spus că o va viola.
Îl imploră pe suspect spunându-i că a mai fost violată.
I-a spus că nu vrea să o victimizeze iar și se hotărăște să o lase în pace.
Cu trei săptămâni înainte, Matthew Muller a fost oprit de un polițist din Palo Alto
pentru că îl văzuse sărind dintr-un tufiș
din apropierea unui complex de apartamente.
Matthew Muller a devenit o persoană de interes.
Dar nu au existat probe sau ADN care să-l lege pe Matthew Muller
de acest caz, iar cazul e încă deschis.
Sunt multe asemănări între acest caz
și obiectele găsite în South Lake Tahoe.
Dar nu se menționează ochelarii în raport.
Deci știam că mai există o victimă
și a trebuit să aflu cine e.
Înainte să devin agent de poliție,
una dintre iubitele mele a fost molestată sexual.
Ea e motivul pentru care am devenit polițistă.
Voiam să fiu vocea acestor victime,
să-i arestez pe suspecți și să-i trimit la închisoare pentru mult timp.
Lucram după program
și am devenit din ce în ce mai implicată emoțional în acest caz.
Apoi am citit despre alt caz din 2009.
La doar 13 km de Palo Alto.
Într-un oraș numit Mountain View.
În 2009, aveam 30 de ani.
Eram într-o relație, dar locuiam singură.
În noaptea aceea, m-am trezit pe la 4:30 și mi-am zis:
„Ce bine! Mai pot să mai dorm puțin.”
Apoi…
am simțit o presiune puternică pe mine.
Țipam și auzeam: „Tracey! E în regulă, Tracey.”
Și mi-a spus că, dacă nu mă opresc din țipat, îmi va pune căluș.
M-a imobilizat cu o brățară autoblocantă.
M-a pus să beau ceva care să mă adoarmă.
Și m-a legat la ochi
cu o pereche de ochelari de înot înnegriți.
Mi-a spus:
„Am niște vești proste.
Din păcate, acum va trebui să te violez.”
Și…
Apoi m-a cuprins panica
și am început să-l implor:
„Nu e nevoie să faci asta. Te rog, nu o face!”
„Ți-am dat tot ce ai vrut.”
Începi să negociezi, nu? Începi să spui:
„Te rog, nu-mi face asta!”
Și…
Îmi amintesc că a tăcut o vreme.
Apoi l-am auzit oftând și mi-a zis:
„Nu pot face asta.
Îmi pare rău. Știu că asta te va distruge mult timp.
Mai bine ți-ai lua un câine.
Un câine ar fi o protecție bună pentru tine.
S-ar putea să împiedice să se repete așa ceva.”
Dintr-o dată, s-a răzgândit,
încercând să arate ca tipul cel bun.
Mi-a dat sfaturi de prevenire a infracțiunilor,
cum să nu fie victimă în viitor.
Dar Tracey are părul lung și șaten.
Ochelarii pe care i-am găsit nu aveau cum să fi fost folosiți pe ea.
Când a venit poliția, polițistul m-a întrebat:
„Sigur n-ați avut un vis urât?”
Și îmi amintesc că i-am spus:
„Nu, nu a fost un vis.
Cum aș fi avut semnele astea dacă era un vis?
Nu. Chiar mi s-a întâmplat asta.”
Au vorbit cu iubitul meu.
L-au întrebat dacă eram ahtiată după atenție.
Dacă aveam tendința să inventez povești.
Dacă el credea că asta chiar s-a întâmplat.
Am fost uimită, sincer.
Știam că există. Știam că se va întâmpla din nou
și eram foarte frustrată că poliția nu lua asta în serios.
Pe măsură ce trece timpul, încerc să-mi păstrez speranța.
Tot ce vreau e să mă creadă cineva.
Prima dată…
când am fost atacată, aveam 12 ani.
Eram doar un copil și a fost neașteptat
și nu știam ce să fac și…
m-am învinuit. Mi-era rușine.
Câțiva ani mai târziu,
am aflat că a molestat o altă fată.
Și m-am simțit incredibil de vinovată că n-am spus ceva mai devreme.
Aveam 19 ani
și s-a întâmplat azi.
Eram acasă la un prieten, un prieten apropiat.
Eram cu un grup mic de oameni.
Băusem.
Am adormit pe canapea și m-am trezit. Eram fără pantaloni.
Și degetele unui tip erau în mine.
Mi-am zis: „De data asta, voi raporta. Voi spune ceva.”
Am ajuns la secția de poliție și, în parcare, am dat de un polițist
care practic m-a făcut să mă răzgândesc.
Mi-a zis: „E cuvântul tău contra al tău. Nu există dovezi.”
Și apoi, iată-mă…
Răpită în toiul nopții.
Trupul meu furat și violat.
Și tot…
Nu mă cred.
Nu știu ce trebuie să se întâmple cu mine…
Ce trebuie să se întâmple cu orice femeie ca să fie crezută.
Pare fără speranță.
POLIȚIA
Nu am putut să renunț să caut victima cu păr blond.
Doar asta mă interesa.
CĂUTARE VEHICULE FURATE MARCĂ: FORD
Așa că am decis să mă întorc la Mustangul alb.
Mașina a fost furată cu șapte luni înainte.
În orașul Vallejo.
Am contactat proprietarul,
i-am spus că avem Mustangul, a fost implicat într-o spargere,
mă oprește și îmi spune:
„Ați auzit de ciudatul de pe Mare Island?”
Mi-am zis:
„Unde e Mare Island? Și cine e ciudatul?”
Mare Island e legată de Vallejo printr-un pod mic.
E un cartier liniștit.
Dar în 2014,
niște studente au fost hărțuite de un bărbat
care le urmărea prin geam,
le făcea poze și apoi fugea.
Noapte după noapte, omul acesta teroriza cartierul,
iar poliția nu făcea nimic.
Așa că au luat lucrurile în propriile mâini.
Câțiva studente l-au urmărit pe bărbat
și și-au dat seama că și el locuiește pe Mare Island.
Investighează mai departe și au aflat că e fost militar
și avocat.
Eu deja mă gândeam:
„Ciudatul din Mare Island e Matthew Muller.”
Sfinte Sisoe!
Au raportat toate incidentele la poliție,
dar ancheta s-a oprit.
Cum să nu-l fi cercetat poliția?
Aveau piste.
Apoi mi-a spus că, în martie 2015,
cazul ciudatului din Mare Island s-a împotmolit.
Mi-a zis: „A fost cam în aceeași perioadă cu cazul Fata Dispărută.
„Știi, cazul Fata Dispărută?”
Și nu știam despre ce vorbește.
Caut pe Google: „cazul răpirii Fata Dispărută din Vallejo.”
Îmi apar o mulțime de articole.
O răpire pentru răscumpărare misterioasă implică o femeie de 30 de ani,
luată cu forța, noaptea, dintr-o casă din Mare Island.
A fost luată de la o adresă de pe Kirkland Avenue,
unde ciudatul din Mare Island comitea infracțiunile sale de voyeur.
Suspectul le-a imobilizat cu brățări autoblocante
și apoi le-a acoperit ochii cu ochelari de înot înnegriți.
Aveam palpitații. Stomacul mă ardea.
Femeia care pretinde că a fost răpită
a ajuns teafără și nevătămată în Huntington Beach.
Pe GPS-ul din Mustangul se afla Huntington Beach.
Și apoi…
văd o poză cu o femeie albă,
cu păr lung și blond.
Doamne! Părul blond pe care îl am pe ochelarii aceia
se potrivește cu cel al lui Denise.
Poliția spune că a urmărit cai verzi pe pereți.
A fost o farsă, o farsă elaborată.
La știrile naționale, o numesc pe femeia aceasta mincinoasă,
dar voiam să o contactez, să-i trimit o îmbrățișare și să-i spun:
„Am eu grijă de tine.”
Așa că am sunat la Poliția Vallejo.
Eram atât de entuziasmată: „Să rezolvăm asta chiar acum!”
Dar nu răspunde nimeni.
Dar eram ca o fostă iubită enervantă, care nu dispare niciodată.
Așa că îi sun în continuare.
Și în continuare.
În cele din urmă, sunt transferată la un detectiv, iar el mi-a spus:
„Cazul a fost predat FBI-ului, așa că nu-l mai investigăm.
Ar fi bine să vorbiți cu ei.
„Bine. Dați-mi numărul!”
Mi-a dat numărul de telefon al agentului FBI, David Sesma.
Am închis telefonul și mi-am spus: „Bine, a fost inutil.”
L-am sunat pe David Sesma.
I-am spus:
„Avem un suspect în arest foarte asemănător suspectului
care a fost implicat în răpirea lui Denise Huskins.
Ați considerat că e o farsă.”
Și-a ieșit din fire și a spus: „Nu am spus niciodată asta.”
I-am zis: „Oricum, am o persoană în arest
cu care poate ați vrea să vorbiți, pentru că cazurile sunt asemănătoare.”
Și mi-a spus:
„Bine, trimite-ne toate informațiile pe care le ai și le verificăm.”
Și mi-am zis: „Asta e tot?”
Am fost dezamăgită.
Am stabilit o întâlnire cu FBI-ul
pentru a analiza dovezile găsite în South Lake Tahoe.
Le-am arătat brățările,
banda adezivă…
și au fost curioși.
Dar când au văzut pistolul cu apă,
ne-au spus că era aceeași armă
pe care răpitorii au fotografiat-o și trimis-o pe e-mail
ziarului San Francisco Chronicle.
Când le-am arătat poza cu ochelarii cu părul blond,
au părut șocați.
Și-au dat seama că poate s-au înșelat
și trebuie să investigheze în continuare incidentul din Vallejo.
Am primit un telefon de la Procuratură.
Mi s-a spus: „Doug, cred că am găsit ceva.”
Mi-a zis: „Avem un bărbat. E în arest momentan.
Avem dovezi care îl leagă de infracțiunea împotriva lui Denise și Aaron.”
Vă imaginați șocul meu?
Știri de ultimă oră la prânz în misterioasa saga a răpirii din Vallejo.
O turnură importantă într-un caz ciudat de răpire din California.
Un caz de răpire care a fost comparat cândva cu filmul Fata Dispărută.
Cineva a fost arestat pentru răpirea lui Denise Huskins.
A fost real tot timpul.
Denise și Aaron spuneau adevărul.
Am fost șocat.
Autoritățile au spus inițial că Huskins a mințit în legătură cu răpirea.
Am aflat din mandatul de arestare că Denise a raportat
că a fost molestată sexual de răpitorul ei.
Doamne!
Veștile sunt copleșitoare.
Sunt milioane de întrebări diferite în mintea noastră.
Un suspect a fost identificat acum de FBI.
Matthew Muller a absolvit Dreptul la Harvard în 2006
și a fost asistent de cercetare acolo, timp de trei ani.
Le-a spus detectivilor că e bipolar
și că suferă de sindromul Războiului din Golf.
Muller a lucrat ca avocat de imigrări în San Francisco,
dar a fost exclus din barou la începutul anului.
Mă uitam la acest om.
Mi s-a făcut rău.
Încercam doar să procesez…
situația.
Fiindcă omul care m-a ținut captivă și m-a violat
nu am știut niciodată cum arată.
Dar mai erau și imagini video.
Se poate vedea aici în reportajul despre Univision.
Au spus, până azi, că:
„Nu vi se va permite să vă prezentați la tribunal.”
Cadența în care vorbea, ritmul.
Am știut că el e.
Să-l aud, să-l văd a confirmat că totul a fost real.
Și am simțit acea frustrare și acea furie:
„Vedeți? N-a fost așa de nebunesc, pentru că s-a întâmplat.
De ce nu ne-ați ascultat? De ce nu ne-ați luat în serios?”
După arestarea lui Matthew Muller,
singurul lucru pe care voiam să-l văd
era afidavitul.
SIGILAT
Un afidavit e un document întocmit de autorități,
care detaliază fiecare etapă a unei investigații.
Când am l-am, a devenit evident
că forțele de ordine au lucrat foarte puțin
la infracțiunea de răpire.
Și-au concentrat atenția asupra acuzării lui Denise și Aaron.
Erau orbi la faptul că aici s-a comis o adevărată infracțiune.
Am citit despre poligraf și scria:
„Examenul a fost încheiat
cu rezultate necunoscute.”
Agentul French mi-a spus că am dat greș,
fără doar și poate.
Aaron, nu mă îndoiesc că ai picat testul.
Așa că m-a mințit.
M-a mințit printre dinți ca să mă facă să cedez.
Apoi văd că există o secțiune în afidavit care vorbește despre examenul SART.
Examenul SART e un examen medico-legal
care se face la spital victimelor agresiunilor sexuale.
Conform acestei declarații, nu au existat dovezi fizice de sex neconsimțit.
Denise a petrecut ore întregi
analizând fiecare detaliu al agresiunii sexuale.
Am făcut ce mi-a cerut…
Pentru că nu știam ce altceva să fac.
Nu orice viol e dăunător fizic.
E nenorocitul de FBI. Ar trebui să știe mai bine.
Apoi am citit că, în timp ce Aaron era la poliția din Vallejo,
a spus poliției că răpitorii îl vor contacta pe telefonul lui.
Dar ce au făcut forțele de ordine?
L-au pus pe modul avion.
Oamenii legii au pornit telefonul lui Aaron
abia în seara următoare,
când au descoperit că a primit două apeluri.
Erau apeluri identificabile.
Erau localizate
la 200 de metri…
de locul unde era ținută Denise.
Dumnezeule!
Dacă i-ar fi monitorizat telefonul,
m-ar fi salvat de la al doilea viol.
Da.
Și, apoi, în timp ce treceam prin toate astea,
primim un telefon de la FBI.
Ne-au spus că sunt siguri că Muller a acționat singur
și că nu caută pe altcineva.
Aceiași anchetatori care au spus că am ucis-o pe Denise.
Aceiași anchetatori care au spus că e o farsă.
Iar acum aceiași anchetatori spun că a acționat singur.
Știam că mai sunt și alții.
Și poliția voia să-i lase să scape pentru că era cel mai ușor pentru ei.
Haideți, băieți! Faceți loc!
Faceți loc!
Poliția a refuzat să meargă pe urmele dovezile,
iar presa a râs la tot pasul.
Vreau să stau acolo…
și să-i privesc pe fiecare în față
în timp ce află adevărul.
M-am săturat să mă ascund.
N-am nimic de ascuns.
Acum patru luni, v-am spus că Denise Huskins avea dreptate.
Că nu era doar că era nevinovată de a fi comis o farsă,
ci că a fost victima unei infracțiuni foarte grave și violente.
Văzându-i pe Denise și Aaron în public, n-au spus nimic,
au lăsat emoțiile să vorbească pentru ei.
Regret că am participat la asta pentru că au trecut prin iad.
Ne gândeam că relatăm povestea asta,
o poveste incredibilă și totul a mers prost.
Dra Huskins și dl Quinn și-au ținut capul sus
în fața rușinii și a umilinței publice.
M-a cuprins un sentiment de ușurare.
Să știu că i se va da dreptate a însemnat totul pentru mine.
Că nu era o mincinoasă.
Și cum îndrăznim noi, ca forțe de ordine, să spunem așa ceva?
MARTIE 2017
TRIBUNALUL DISTRICTUAL SACRAMENTO
Un bărbat care a pledat vinovat pentru răpirea lui Denise Huskins
va fi condamnat azi.
Va fi prima dată când Huskins și Quinn se întâlnesc
cu Matthew Muller.
În tot timpul petrecut în captivitate,
am fost un corp pentru el, în spatele ochelarilor.
Nu l-am văzut, iar el nu m-a văzut.
Și știam că, stând acolo,
aveam să mă întorc spre el și să-l fac să mă vadă.
M-am uitat fix la el și i-am spus numele.
Matthew Muller.
Acum ne întâlneam față în față și ne priveam în ochi.
Sunt Denise Huskins, femeia din spatele ochelarilor.
Și…
m-am transportat înapoi la ziua aia.
MATTHEW MULLER A FOST CONDAMNAT LA 40 DE ANI DE ÎNCHISOARE
PENTRU RĂPIRE, JAF ȘI VIOL
N-A FOST ACUZAT DE TENTATIVELE DE VIOL DIN PALO ALTO ȘI MOUNTAIN VIEW
SAU INCIDENTELE DE PE MARE ISLAND
MULLER NU A DEZVĂLUIT DE CE ANDREA A FOST ȚINTA RĂPIRII
ÎN 2016, DENISE ȘI AARON AU DAT ÎN JUDECATĂ
PRIMĂRIA VALLEJO PENTRU DEFĂIMARE
Bine.
Bună dimineața! Se înregistrează.
Aceasta este depoziția înregistrată a lui Andrew Bidou.
În timpul procesului civil, am primit un pont
despre șeful poliției, Andrew Bidou.
Conform sursei anonime,
înainte ca poliția din Vallejo să țină o conferință de presă națională,
în care i-au numit pe Denise și Aaron mincinoși,
Andrew Bidou i-a spus agentului Park
„să-i arate târfei ăleia”.
Dra Huskins a furat resurse valoroase din comunitatea noastră,
în timp ce a insuflat frică în rândul membrilor comunității.
Deci dra Huskins trebuie să-și ceară scuze comunității.
Vă amintești să fi zis cineva „arătați-i târfei ăleia”,
legat de dra Huskins, în ziua de 25 martie?
N-am auzit pe nimeni spunând asta.
NICIUNUL DINTRE AGENȚII IMPLICAȚI
ÎN CAZUL LUI AARON ȘI DENISE NU A FOST DISCIPLINAT
Și încep să-mi dau seama.
Cum fac ca să arăți ca un monstru?
DETECTIVUL-ȘEF MAT MUSTARD A FOST PREMIAT CA POLIȚIST AL ANULUI 2015
DENISE ȘI AARON S-AU ÎNȚELES
ÎN AFARA TRIBUNALULUI PENTRU SUMA DE 2,5 MILIOANE DE DOLARI
Era sfârșitul anului 2017…
am aflat că Misty Carausu vrea să vorbească cu noi.
Voiam să-i cunosc. Am simțit că e timpul.
Au intrat… Scuze.
Au intrat, am văzut-o și arăta exact
cum arăta la știri.
Ne-am îmbrățișat și am vorbit puțin.
A fost emoționant.
I-am spus că tot ce mi-am dorit în tot acest timp
a fost ca să pot spune erou cuiva din forțele de ordine
și că ea e acel erou.
Dacă Misty nu făcea legătura dintre Muller de noi,
habar n-am unde am fi fost.
Am ieșit bine din toate astea.
Ne-am căsătorit.
Ne-am mutat pe coastă și am început o nouă viață.
În martie 2020, am născut-o pe fiica noastră, Olivia.
Apoi am mai avut o fetiță, Naomi.
Simt că familia noastră e completă.
Vreau să-și cunoască singure valoarea
și să nu lase pe nimeni
să le dicteze sau să determine asta pentru ele.
Mai mult decât orice, sper ca ele să devină ca mama lor.
Și dacă fac asta, vor fi bine.
Da.
Subtitrarea: Andra Foca